የጸረ ሽብርተኝነት ረቂቅ አዋጅን ለማሻሻል ውይይት እየተካሄደ ነው
የጸረ ሽብርተኝነት አዋጅን ለማሻሻል በወጣው ረቂቅ አዋጅ ላይ ውይይት እየተካሄደ ነዉ፡፡በጸረ-ሽብር አዋጅ የመጨረሻ ረቂቅ ላይ በጠቅላይ ዐቃቤ ሕግ አዘጋጅነት ውይይት እየተካሄደ መሆኑ ተገልጿል፡፡ረቂቅ አዋጁ የሽብር ወንጀል ለመከላከልና ለመቆጣጠር የወጣ ሲሆን 54 አንቀጸ እንዳሉትም ተገልጿል፡፡በውይይቱ ምሁራን፣ የተፎካካሪ የፖለቲካ ፓርቲ አመራሮችና ሌሎች የህብረተሰብ ክፍሎች እየተሳተፉ ይገኛል፡፡ውይይቱ የሽብር ወንጀልን ለመከላከልና ለመቆጣጠር ከዚህ ቀደም ወጥቶ የነበረው "የፀረ-ሽብርተኝነት አዋጅ ቁጥር 652/2001" ለማሻሻል የቀረበው ረቂቅ አዋጅ ላይ እንደደሚደረግም ነው የተገለጸው፡፡በተጨማሪም በጸረ-ሽብር ከሚለዉ ስያሜ ወጥቶ ለዉጥ የተደረገለት በአለም አቀፍ የስብአዊ መብት ድንጋጌዎችን ከግምት ያስገባ ነዉ ተብሏል፡፡